Suomalaisen teatterin historia
Suomalaisen teatterin historia alkaa Turun akatemian vihkiäisistä vuonna 1640. Opiskelijoista koottu teatteriryhmä esitti saksalaisen ylioppilaskomedian "Studentes", ja se on ensimmäinen tiedossa oleva teatteriesitys Suomessa.
Svenska Teatern
Syksyllä 1825 alkoi "Helsingfors Theaterhus Bolag" -nimisen osakeyhtiön osakeanti, jolla kerättiin varoja uuteen puiseen teatteritaloon Helsingissä. Osakkeita merkittiin 141 kappaletta ja ne maksoivat 100 pankkoruplaa kappaleelta. Osakkeille suunniteltiin maksettavan 10 % vuosittainen osinko. Yhtiö oli yksi Suomen ensimmäisistä osakeyhtiöistä.